**ΤΕΧΝΗ**

Υπαρξιακή ανάγκη του ανθρώπου είναι να εξωτερικεύει τις ιδέες , τα συναισθή- ματά του και να επικοινωνεί . Αυτή η εξωτερίκευση έγινε με καλαίσθητο τρόπο και δημιουργήθηκε η Τέχνη .

*Ορισμός*

Τέχνη είναι η πνευματική σύλληψη και έκφραση του ωραίου . Το καλλιτέχνημα είναι σύνθεση ενός περιεχομένου ( ιδέας ) με μια συγκεκριμένη μορφή . Ο αρμο-νικός συνδυασμός περιεχομένου και μορφής εξαρτάται από την ευαισθησία , την πνευματικότητα ( πνευματικός άνθρωπος ) και την επιδεξιότητα του καλλι-τέχνη - δημιουργού .

*Διαίρεση*

Ανάλογα με τα μέσα που χρησιμοποιούνται διακρίνουμε και τις μορφές της Τέχνης :

* Τις εικαστικές : αρχιτεκτονική , πλαστική , ζωγραφική .
* Τις τονικές : ποίηση , μουσική .
* Τις μιμικές : χορός , θέατρο .

**Η μορφωτική αξία της Τέχνης**

* Καλλιέργεια των αισθητικών κριτηρίων , ανάπτυξη της ευαισθησίας και της καλαισθησίας (τάξη , ρυθμός , συμμετρία , αρμονία , στοιχεία πολύ απαραίτητα για τη βελτίωση της ζωής του σύγχρονου ανθρώπου ) .
* Ο άνθρωπος που έχει καλαισθησία αποζητά το ωραίο σε κάθε εκδήλωση της ζωής του , από απλά καθημερινά θέματα , όπως είναι για παράδειγμα το ντύσιμό του ή η διακόσμηση του σπιτιού του , μέχρι τα μέσα ψυχαγωγίας που επιλέγει .
* Ανάπτυξη της παρατηρητικότητας , της φαντασίας και της πρωτοτυπίας .
* Καλλιέργεια του λόγου , δηλαδή της σκέψης , της έκφρασης , του μέτρου .
* Ψυχαγωγία με την αισθητική συγκίνηση που προσφέρει , αλλά και με την έκσταση , τη φυγή , του ανθρώπου από την πληκτική καθημερινότητα .
* Μόρφωση με τη μετάδοση ιδεών , γνώσεων και προβληματισμών .
* Με το αγαθό , το ιδεώδες και το αληθινό , που μπορεί να πυκνώνονται σε ένα καλό έργο Τέχνης , διαμορφώνεται το ήθος , η αντίληψη της ζωής και οι αξίες του φιλότεχνου .
* Εξευγενίζει , εκλεπτύνει το χαρακτήρα , καταπραΰνει τα πάθη και λυτρώνει .
* Γνώση της αξίας – άρα και σεβασμός - της πολιτιστικής κληρονομιάς και της καλλιτεχνικής δημιουργίας .

**Η κοινωνική σημασία της Τέχνης**

* Απελευθερώνει . Το καλλιτέχνημα είναι πάντα έργο ενός ελεύθερου ανθρώπου που με την οξυδέρκεια και τη φαντασία του μπορεί να διακρίνει περιορισμούς και αδικίες . Έτσι , η καλλιτεχνική δημιουργία μετατρέπεται συχνά σε φωνή διαμαρτυρίας και αντίστασης και καλεί το φιλότεχνο στην αναζήτηση και της δικής του ελευθερίας .
* Στηλιτεύει την ανηθικότητα και την ασχήμια και δίνει στον άνθρωπο το όραμα για έναν καλύτερο κόσμο , πιο δίκαιο , πιο ελεύθερο , πιο όμορφο και ειρηνικό .
* Συντροφεύει τον άνθρωπο στη χαρά και τη λύπη ( παρηγοριά ) .
* Τονώνει τη θρησκευτική πίστη .
* Ενισχύει τα φιλειρηνικά αισθήματα .
* Εμπνέει την αγάπη για τη φύση .
* Φέρνει πιο κοντά τους ανθρώπους . «Τίποτα δε μας ενώνει καλύτερα» λέει ο Γ. Σεφέρης «από μια κοινή καλλιτεχνική συγκίνηση» .
* Δεν αποτελεί μόνο σημαντικό στοιχείο του πολιτισμού ενός έθνους , αλλά και διακριτικό του γνώρισμα . Έτσι , συμβάλλει στη διαμόρφωση της εθνικής συνείδησης .

**Η Τέχνη στο σύγχρονο ελληνικό σχολείο**

« Η αισθητική αγωγή δεν είναι πολυτέλεια ` είναι ανάγκη» ( Κ. Τσάτσος ) . Εντούτοις , η αισθητική αγωγή στο σύγχρονο ελληνικό σχολείο , ιδιαίτερα στο Λύκειο , είναι σχεδόν ανύπαρκτη .

*Παραδείγματα*

* Τα καλλιτεχνικά μαθήματα θεωρούνται δευτερεύοντα .
* Η οργάνωση καλλιτεχνικών εκδηλώσεων ( εκθέσεων ζωγραφικής , συναυλιών, χορού και θεατρικών παραστάσεων ) θεωρούνται απώλεια χρόνου .
* Δεν υπάρχουν οργανωμένες από μαθητές θεατρικές και μουσικοχορευτικές ομάδες ούτε και ενθαρρύνεται η σύσταση τέτοιων ομάδων .
* Τα μέσα καλλιτεχνικής αγωγής , π.χ. μουσικά όργανα , λείπουν παντελώς από το σχολείο .

**Αίτια**

* Η ωφελιμιστική αντίληψη που επικρατεί στην κοινωνία μας έχει διαβρώσει και το σχολείο μας .
* Ο ανταγωνισμός έχει επιβάλει τους όρους του στη μάθηση .
* Οι απαιτήσεις για εξειδίκευση .
* Η νοοτροπία πολλών πως η Τέχνη είναι ανώφελη , αφού δεν έχει τα απτά αποτελέσματα που έχουν τα εφόδια μιας καλής επαγγελματικής κατάρτισης και αποκατάστασης .
* Το περιεχόμενο των σπουδών , με το οποίο έχει δοθεί ιδιαίτερη σημασία στη διανοητική και ελάχιστη στη συναισθηματική καλλιέργεια των μαθητών.

Για να πάρει η Τέχνη τη θέση που της ταιριάζει στο σχολείο μας , χρειάζεται μια άλλη εκπαιδευτική αντίληψη και φιλοσοφία . Όσο θα παραμένει κυρίαρχη εκπαιδευτική επιλογή η μετάδοση τυποποιημένων γνώσεων , ο ανταγωνισμός , η επιτυχία στις εξετάσεις , τόσο η Τέχνη θα βρίσκεται στο περιθώριο της σχολικής ζωής . Γιατί Τέχνη σημαίνει ελεύθερη έκφραση ,πρωτοτυπία ,δημιουργία, παιχνίδι , ελεύθερο χρόνο , αγάπη για τη ζωή και τις ομορφιές της .